Jones Shane: Maori Television Service (Te Aratuku Whakaata Irirangi Maori) Amendment Bill — First Reading 
Text is incorporated into the Bound Volume 
Jones Shane: Maori Television Service (Te Aratuku Whakaata Irirangi Maori) Amendment Bill — First Reading 
[Sitting date: 20 March 2013. Volume:688;Page:8788. Text is incorporated into the Bound Volume.] 
Hon SHANE JONES (Labour) 
: 
 Kia ora ano tatau. Maku tenei korero e tuku ki Te Reo Maori ta te mea e korero ana tatau mo te waka i whakaritea ai hei paho i to tatau Reo Maori. Mana e hapai mana e hiki mana e waha i nga take torangapu take hapori take pakihi hei matakitaki mai ma te marea whanui mai i nga kokorutanga katoa o Aotearoa. 
Ko taku ki a koe e Pita pai ke me tuku e taua a taua e mohio ana ki to taua Reo i o taua korero o taua whakaaro ki to tatau Reo hei tirohanga mai ma a tatau tamariki. Oti i a taua te korero i to taua Reo mo tenei take. Me i kore Te Reo Maori kua kore he pakanga me tu te paoho Maori. 
Ta tenei pire ka nui noa atu oku awangawanga engari i a matau ko te tautoko kia whakawhitingia atu ki te komiti uiui. Tuarua ka nui noa atu to matau pouri te korenga o tenei Kawanatanga e pai ki te manaaki i te tono o te iwi Maori mo nga iarere hou e karangahia nei ko te 4G. Me te mea nei ki te kahore matau a tatau ra o Te Ao Maori e haere ake ki te pakanga i teneki take ki te aroaro o te Taraipiunara e kore nga taringa o tena wahine a Amy Adams e rata mai ki nga inoi o Te Ao Maori. 
Tuatoru e tatari ana matau kia rongo ahea noa atu o tatau nei waerehe o tatau reo irirangi Maori e manaakitia ai. E rapu ana ratau me pehea ranei nga moemoea me pehea ranei nga teihana e whakakahangia ai nga moemoea e whakapuangia ai mena kahore he moni tua atu i nga kongakonga noa iho nei ka kitea. Na ko taku ki te Minita me whakapaua e koe to kaha ki te manaaki i te hia noa atu o nga tono mai i o tatau reo irirangi. E kore—kahore. Tokomaha noa atu te hunga e tika ana me mau korero mai ai ki te aroaro o te komiti uiui. Engari ko taku ki te Whare ko tetahi wahanga horekau matau e whakaae ana otira waiho ma te roanga ake o nga tapaeranga korero katahi ka tino whakatatungia ka pehea ranei to matau tu ko te kararehe e kiia nei ko Te Putahi Paoho. A matau e kuare ana ki te tino whakapapa o tenei ropu mena e tika ana mana e whiwhi i nga iarere hou me ki katahi ka tupu ake pea he raruraru i waenga tonu i Te Putahi Paoho me te Teihana Maori. 
Na pai ke atu me whai tonu te Whare i te tauira i whakaritea ai e Parekura Horomia me ona hoa i te wa i a ratau e mana ana hei Kawanatanga kia whakawhiwhingia rawatia atu nga iarere ki te Teihana Maori ake. Otira ma te roanga ake o nga tapaeranga korero katahi tena take ka whawhatia rawatia. Te ahua nei ka nui noa atu te ngakaunui o te marea kia tu ai te paoho Maori kia tu ai tenei Teihana Maori engari me mohio tatau Te Ao Maori. Ki te kahore tatau e whakamahi i tenei taonga ki te kahore tatau e akiaki i nga kairipoata i nga kairangahau i nga tumuaki o to tatau waka Maori paoho e kore rawa atu e eke rawa. 
Ara noa atu o tatau hoa Pakeha e manaaki mai ana i te kaupapa neki ara te waka Maori ta te mea he korenga no nga teihana tauiwi nga teihana auraki e tino whakaputa whakaatu korero ranei e rite ana ki ta ratau e hiahia ai. Ara nga korero hapori nga korero mo nga take horekau e tino korerotia whanuitia ana i roto i te tumunga me te paringa o nga mahi ia ra ia ra. Na reira e mihi atu ki a ratau e mahi ana i nga pakipumeka pera. Na reira tukua kia puta teneki pire kia takoto ki roto i te komiti uiui otira me mohio te Whare me mohio Te Putahi Paoho me mohio te hunga ahakoa pehea te matotoru te itiiti ranei e matakitaki mai ana kahore ano matau kia whakaae atu kia whakamanangia Te Putahi Paoho ka puta tetahi kararehe hou. Ko wai ranei matau e mohio ana kei a wai ranei te mana he hutihuti nga retireti mo te hunga kei runga i tena ropu? Na hei te roanga ake o nga tapaeranga katahi ka mohiotia ko wai pu nga tangata e whai mana ana hei whakahaere ana i tena ropu hei pupuru i tenei taonga hou. Me te mohio o tenei taonga ehara i te mea ka pau te whanuitanga o te taonga nei i roto i te Teihana Maori anakenake. Ara noa atu nga huarahi eke atu pea i te waru te iwa te tekau nga huarahi ka whakawateangia hei whakapaoho hei whakaatu pikitia a te wa. Na reira mena horekau e ’hakamahingia ana te katoa o te Teihana Maori kia waihotia ki Te Putahi Paoho. Ko wai ranei ka mohio ka peheatia ka ahatia e ratau enei taonga e toe ana? Otira ma te wa e titiro hai te roanga ake o nga tapaeranga korero. 
Na reira matau tautoko ana kia whakawhitingia te pire ki te komiti uiui na ma te wa e titiro pena whakatuturungia e matau nga korero o roto. Kia ora tatau katoa. 
[ 
Greetings once again to us all. I will speak in Maori because we are talking about the vehicle that has been determined will broadcast our Maori language. It will enhance elevate and convey issues of a political community and business nature for the public to watch from every cove in New Zealand.  
From me to you Pita it is better that we express what we know about our language talk and thoughts in Maori as we are both fluent in it and in the language of every tribe so that our children can bear witness to our conversation. It is possible for you and me to deal with this issue in Maori. Without the Maori language there would not be any conflict in regards to Maori broadcasting remaining.  
As far as this bill is concerned I have many concerns but we endorse it being sent to the select committee. Secondly we are greatly disappointed at the lack of support by this Government for an application by the Maori people for a new spectrum called 4G. Had it not been for us of Maoridom taking this conflict before the Waitangi Tribunal the ears of Amy Adams would not have become receptive to the pleas of Maoridom. 
Thirdly we are waiting to hear when our radios and television service will receive support. They are seeking how aspirations may be fulfilled how stations can have greater capacity and productivity if no further funding can be found beyond the mere pittance allocated. My plea to you Minister is that you must work harder to support the numerous requests from our radio stations. There has not been any—none at all. There are many many others who have a right to appear before a select committee to air their views. But my concern to the House is that beast referred to as the Maori Television Electoral College which is a part that we absolutely oppose but are prepared to wait until a greater number of submissions are received about it before determining our position. We are completely ignorant about the genesis of this organisation whether it should receive the new spectrums and let us say whether a friction may well up between the Maori Television Electoral College and the Maori Television Service.  
It would be better by far for the House to follow the example considered by Parekura Horomia and his colleagues at the time they were in the Government where spectrums can be transferred directly to the Maori Television Service. Indeed the great number of submissions received will ensure that the detail to that matter is dealt with at that stage of the process. It appears that the commitment by the public about the Maori Television Electoral College established is a big one which in turn will make Maori Television more functional. But we of Maoridom must be kept informed. If we do not use this spectrum and encourage the reporters researchers and heads of our Maori broadcasting vehicle Maori Television will never succeed.  
We have a very large number of our Pakeha colleagues supporting this proposal this Maori vehicle because there are no non-Maori and mainstream stations that broadcast and televise similar talks in Maori to satisfy their needs. There are community conversations and talks in Maori about matters that are not discussed so broadly and extensively daily elsewhere. And so I commend those who make documentaries like that. Therefore release this bill and allow it to go before the select committee. However the House the Maori Television Electoral College and everybody else must understand that no matter how dense or sparse the audience we have not yet agreed to validate the Maori Television Electoral College or whether a new beast will emerge. How are we to know who has the mandate as it would be difficult because of those who make up that group? Until an extensive submission process is over it is only then that the right people with the mandate to administer the organisation and hold this new spectrum will be identified. If the majority of Maori Television’s spectrum left to the Maori Television Electoral College is not used up who will know what will be done to them? There are many other avenues—up to eight nine or 10 perhaps will be made available in the future for broadcasting and television. Time indeed after an extensive submission process will deal with this.  
So for us we support this bill going to the select committee. Time as well will determine whether we validate its contents. Salutations to us all 
.]